अञ्जली र रमिला फाइनलमा
प्रथम वाग्मती खेलकुदअन्तर्गत तेक्वान्दोतर्फ महिलामा ५३ केजीमुनि सिन्धुपाल्चोककी अञ्जली तामाङ र काठमाडौंकी रमिला रोक्का फाइनल पुगेका छन् । अञ्चलीले धादिङकी प्रतिका तामाङ र रमिलाले दोलखाकी अनुका जिरेललाई हराए ।
हेटौंडा — प्रथम वाग्मती खेलकुदअन्तर्गत तेक्वान्दोतर्फ महिलामा ५३ केजीमुनि सिन्धुपाल्चोककी अञ्जली तामाङ र काठमाडौंकी रमिला रोक्का फाइनल पुगेका छन् । अञ्चलीले धादिङकी प्रतिका तामाङ र रमिलाले दोलखाकी अनुका जिरेललाई हराए ।पुरुषतर्फ ५४ केजीमुनि काभ्रेका रोशन केसी मकवानपुरका विप्लव वाइबालाई हराउँदै फाइनल पुगे । अर्को खेलबाट दोलखाका रोशन खत्री फाइनल पुगे । उनले भक्तपुरका सञ्जय लामालाई हराए । तेक्वान्दो प्रतियोगिता सोमबारसम्म चल्ने संयोजक माधव कोइरालाले बताए । क्रिकेटमा चितवनको गौतमबुद्ध अन्तर्राष्ट्रिय क्रिकेट रंगशालामा जारी पुरुषतर्फको क्रिकेटमा धादिङ र चितवन सेमिफाइनल पुगेका छन् । धादिङले काठमाडौंलाई ४ विकेट र चितवनले नुवाकोटलाई १ सय ४ रनले हराएका थिए ।